CELEX: 62008TN0485
Language: fi
Date: 2008-11-13 00:00:00
Title: Asia T-485/08 P: Valitus, jonka Paul Lafili on tehnyt 13.11.2008 virkamiestuomioistuimen asiassa F-22/07, Lafili v. komissio, 4.9.2008 antamasta tuomiosta

24.1.2009   
            
            
               FI
            
            
               Euroopan unionin virallinen lehti
            
            
               C 19/31
            
         Valitus, jonka Paul Lafili on tehnyt 13.11.2008 virkamiestuomioistuimen asiassa F-22/07, Lafili v. komissio, 4.9.2008 antamasta tuomiosta
   (Asia T-485/08 P)
   (2009/C 19/59)
   Oikeudenkäyntikieli: ranska
   Asianosaiset
   
      Valittaja: Paul Lafili (Genk, Belgia) (edustaja: asianajaja L. Levi)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Euroopan unionin virkamiestuomioistuimen asiassa F-22/07 4.9.2008 antama tuomio on kumottava siltä osin kuin sillä hylättiin henkilöstösääntöjen 44 ja 46 artiklan ja henkilöstösääntöjen liitteessä XIII olevan 7 artiklan rikkomista sekä perustellun luottamuksen periaatteen loukkaamista koskevat kanneperusteet
            
         
               —
            
            
               siten valittajan ensimmäisessä oikeusasteessa esittämät vaatimukset on hyväksyttävä ja näin ollen
               
                           —
                        
                        
                           päätös, jolla valittaja luokiteltiin palkkaluokkaan AD 13, palkkatasolle 5 ja joka sisältyi henkilöstön ja hallinnon pääosaston 11.5.2006 tekemään ilmoitukseen sekä valittajan kesäkuun 2006 ja sitä seuraaviin palkkatodistuksiin, on kumottava
                        
                     
                           —
                        
                        
                           ja siten
                           
                                       —
                                    
                                    
                                       valittaja on palautettava 1.5.2006 lähtien palkkaluokkaan AD 13, palkkatasolle 2 ja korjauskertoimena on säilytettävä 1,1172071
                                    
                                 
                                       —
                                    
                                    
                                       valittajan palkkaluokka on kokonaisuudessaan palautettava ennalleen takautuvasti 1.5.2006 lukien siihen päivään asti, jolloin hänet luokiteltiin näin oikaistuun palkkaluokkaan ja palkkatasolle (mukaan lukien hänen työkokemuksensa arvon nostaminen näin korjatussa luokituksessa, hänen oikeutensa ikälisiin ja hänen eläkeoikeutensa), kyseisenä ajanjaksona sovellettavan Euroopan keskuspankin perusrahoitusoperaatioille vahvistaman korkokannan mukaisine viivästyskorkoineen lisättynä kahdella prosenttiyksiköllä kaikille niille summille, jotka vastaavat palkkaluokkaan luokitusta koskevassa päätöksessä mainitun luokituksen ja sen luokituksen välillä, johon hänellä olisi pitänyt olla oikeus hänen säännönmukaista palkkaluokkaan luokitusta koskevan päätöksen tekemiseen asti
                                    
                                 
                     
                           —
                        
                        
                           komissio on velvoitettava korvaamaan kaikki oikeudenkäyntikulut
                        
                     
         
               —
            
            
               vastapuoli on velvoitettava korvaamaan kaikki oikeudenkäyntikulut ensimmäisessä oikeusasteessa ja valitusasteessa.
            
         Oikeudelliset perusteet ja pääasialliset perustelut
   Valittaja vaatii nyt käsiteltävänä olevalla valituksella virkamiestuomioistuimen asiassa F-22/07, Lafili vastaan komissio, 4.9.2008 antaman sellaisen tuomion kumoamista, jolla virkamiestuomioistuin kumosi Euroopan yhteisöjen komission henkilöstön ja hallinnon pääosastoon kuuluvan urarakenteesta, arvioinnista ja ylennyksistä vastaavan yksikön A 6 päällikön 11.5.2006 tekemän päätöksen, siltä osin kuin valituksenalaisella tuomiolla hylättiin valittajan esittämät Euroopan yhteisöjen virkamiehiin sovellettavien henkilöstösääntöjen (jäljempänä henkilöstösäännöt) 44 ja 46 artiklan ja henkilöstösääntöjen liitteessä XIII olevan 7 artiklan rikkomista sekä perustellun luottamuksen periaatteen loukkaamista koskevat kanneperusteet.
   Valittaja vetoaa valituksensa tueksi yhteen ainoaan valitusperusteeseen, joka koskee henkilöstösääntöjen 44 ja 46 artiklan ja henkilöstösääntöjen liitteessä XIII olevan 7 artiklan rikkomista ensimmäisessä oikeusasteessa, yhteisön oikeuden tulkintaa koskevan periaatteen ja perusteluvelvollisuutta koskevan periaatteen loukkaamista sekä selvitysaineiston huomioon ottamista vääristyneellä tavalla.